**«Мектеп жасына дейінгі білім беру мекемелеріндегі тәрбие мен білім беру қызметім»**

 Ғылым – әлемді танудың қайнар көзі болса, негізі - білім болып саналады. Ал білім мен тәрбиенің алғашқы іргетасы мектепке дейінгі білім беру ұйымдарынан бастау алады. Балабақшада білім беру мен тәрбиелеудің бірінші сатысы балаларды мектепке даярлауда маңызды қызмет атқарады. Бала тәрбиелеуде балабақшаның басты міндеті. Бұл міндеттерге сай білім беру мазмұнында әр түрлі жаңартулар енгізіліп отырады. Мектеп жасына дейінгі балаларды оқыту –мектеп жүйесінен ерекше болады. Сондықтан да балабақшада білім беру жұмыстары жас ерекшеліктеріне сай жүргізіледі.

 Мектепке дейінгі оқыту мен тәрбие беру деңгейін – үздіксіз білім беру жүйесінің бастапқы буынын іске асырушы – педагог-тәрбиеші. Тәрбиеленушілерге сапалы білім мен саналы тәрбие беруші де тәрбиеші. Ы.Алтынсарин «Маған жақсы мұғалім бәрінен де қымбат, өйткені мұғалім – мектептің жүрегі» деп бекер айтпаған. Яғни, тәрбиеші қандай білімді болса, балалар да сондай зерек болады. Осыған сәйкес, қазіргі кезде жалпы педагогикалық қабілетіме сүйене отырып, төмендегідей талаптарды мақсат ете отырып қолданамын:

* ұйымдастырушылық;
* дидактикалық;
* перспективтік;
* коммуникативтік;
* ізденушілік;
* ғылыми –танымдық;

 Мектепке дейінгі тәрбие негіздерінде өткен жылдардағы жинақталған тәжірибеге арқа сүйеймін. Бүгінгі күннің талабы – баланы жан – жақты тәрбиелеу болып саналады. Яғни, мектепке дейінгі ұйымдарда оқу – тәрбие үдерісінде жаңа заман талабына сай инновациялық технологияларды қолдануға бағыт – бағдар беру негізінде жүргілетіндіктен, Қазақстан Республикасының Тұңғыш Президенті Н.Ә.Назарбаев Қазақстан халқына жолдаған жолдауында «Біздің жұмыстарымыздың білім беру саласындағы басымдықтарында бүкіл әлемдегі сияқты Қазақстан мектепке дейінгі білім берудің жаңа әдістеріне көшу керек» деген сөздері әсерін тигізді. Сол себепті инновациялық іс-әрекеттің мазмұны мектепке дейінгі білім беру ұйымдарының оқу – тәрбие барысында басшылыққа ала отырып, жұмыстар жүргіземін.Соның ішінде көбірек қолданатын технологиям, ол «М.Монтессори технологиясы».

 Мектепке дейінгі балалардың есте сақтау қабілеті әлсіз, қабылдау үдерісі тұрақсыз болатындықтан, затты қолмен ұстап, көзімен көргенді ұнатады. Осыған орай «Егер айтып берсең ұмытамын, көрсетсең, мүмкін есіме сақтаймын, егер еліктіре алсаң, ұмытпаймын» деген қытай ойшылы Конфуцидің нақыл сөзі барша балақандардың тәрбиешіге жолдауы сияқты. Демек, мектеп жасына дейінгі балаларға тиімді технологиялардың бірі, ол М.Монтессори технологиясының ерекшеліктері мен қолданылу тиімділігі баланың жан – жақты дамуына әсер береді деп ойлаймын . Италиян психологы М.Монтессоридің түсіндіруінше баланың туғаннан азамат болғанға дейін барлық өмірі – оның еркіндігі мен дербестігінің дамуы болып табылады. Бұл технологияның ерекшелігі оқытудың бірыңғай бағдарламасы болмайды әркім табиғат берген даму жолымен жүреді делінген.

 Қорыта келгенде аталған технологияларды, жоспарларды, ойындарды білім беру мен тәрбие мәселесінде балабақшадағы балалардың жас ерекшеліктерін ескеріп, әр баланың қабылдау мүмкіндіктеріне сай пайдаланудамын. Сол себепті мектепке дейінгі білім беру мекемелерінде білім беру қызметтерінде, тәрбие беруде көрнекіліктер мен ойын технологияларын көп қолданған жөн деп санаймын.

«Айналайын, Жарма» ЖШС-нің тәрбиешісі: Языбаева Ерке Еркінбекқызы